《北轩手种竹两竿近辄有甘露降其上作五言示诸同舍》
宋代·刘敞

秋来手种竹，憔悴不成林。复此雪霜晚，空惊孤直心。

如何沾瑞露，似欲慰穷阴。珠华粲将坠，玉色润还深。

含春乍荏苒，戴日尚萧森。玄泽非人力，樵苏无见侵。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。